З прамовай да ўсіх прысутных звярнуўся дырэктар установы Сяргей Аркадзьевіч Гузоўскі. Ён нагадаў, што песенны конкурс праводзіцца як мерапрыемства, якое завяршае Год культуры ў Беларусі, пажадаў удзельнікам поспеху. Вядучыя — вучань 6 класа Раман Лазовік і вучні 7 класа Ксенія Болтач і Антон Сіневіч — на трох мовах (беларускай, англійскай і рускай) правялі ўступную частку. Прагучалі фанфары і пачалося выступленне фіналістаў. У першым аддзяленні выканалі 5 песень, потым ішла размова аб 125-годдзі з дня нараджэння Максіма Багдановіча, былі прачытаны вершы паэта. У другім аддзяленні выступіляі яшчэ 5 фіналістаў.